Alek Sot
Alek Sot 1969-yilda Amerikaning Minneapolis shahrida tugʻilgan. Fotografiya bilan shugʻullanadi. Amerika Qoʻshma Shtatlarining gʻarbiy qismlarini qamrab olgan „katta miqyosli Amerika loyihalarini“ amalga oshirgan. Nyu-York Tayms gazetasining sanʼatshunosi Hilari M. Sheets Alec Soth „yolgʻizlar va xayolparastlar“ nomli fotogaleriyasi orqali fotografiya sohasida katta oʻringa chiqib olganligini aytib oʻtgan. The Guardian sanʼatshunosi Xanna Butning soʻzlariga koʻra, uning ishini „zamonaviy Amerikaning gʻayrioddiy, hayratlanarli darajadagi koʻrinishlarini oddiy tasvirlarda ifodalay olgan“ deya taʼriflagan. Alec Soth Magnum Photos klubining aʼzosi hisoblanadi. Soth "Mississipi uxlamoqda", „ Niagara“, " Buzilgan qoʻllanma ", " Qoʻshiqlar kitobi „ va “Men sizning yuragingiz qanchalik gʻazablanganini bilaman" kabi fotogaleriyalarini alohida kitoblarda va yirik nashriyotlarda nashr etgan. U McKnight va Jerom Foundations stipendiyalarini, 2003-yilda Santa-Fe fotografiya mukofotini va 2021-yilda Qirollik Fotosurat Jamiyatining faxriy stipendiyasiga sazovor boʻlgan. Uning suratlari San-Fransisko zamonaviy sanʼat muzeyi, Xyuston tasviriy sanʼat muzeyi, Minneapolis sanʼat instituti va Uoker sanʼat markazi kollektsiyalarida namoyish etib kelinmoqda. Uning eng koʻp fotosuratlari 2004-yildagi Uitni Biennalesi va 2015-yilda Londondagi Media Spacedagi yirik shaxsiy koʻrgazmasi doirasida keng namoyish etilgan.